cyanic-selkie/wikianc huggingface dataset:
ევგენი მიქელაძე
შემოქმედებითი  მოღვაწეობა
1930 წელს მიქელაძე პირველად დადგა თბილისის ოპერის თეატრის სადირიჟორო პულტთან და მართავდა (ზეპირად, პარტიტურის გარეშე) ბიზეს „კარმენის“ ღია რეპეტიციას. მომდევნო წელს დაინიშნა დასის დირიჟორად, ორი წლის შემდეგ — თეატრის მთავარ დირიჟორად. მისი ყოველი ახალი ნამუშევარი მნიშვნელოვან მოვლენად იქცა. ოპერები: დონიცეტის „დონ პასკუალე“, როსინის „ოტელო“, ვერდის „აიდა“, სენ-სანსის „სამსონი და დალილა“, მუსორგსკის „ბორის გოდუნოვი“, გუნოს „ფაუსტი“, ბოროდინის „თავადი იგორი“, ჩაიკოვსკის „ევგენი ონეგინი“, პუჩინის „ტოსკა“, ვერდის „ტრუბადური“, რიმსკი-კორსაკოვის „მეფის პატარძალი“, არაყიშვილის „თქმულება შოთა რუსთაველზე“ — მიქელაძის საქმიანობის შედეგია სულ რაღაც ექვს წელიწადში. 1936 წელს მისი ხელმძღვანელობით დაიდგა პირველი ქართული ბალეტი – ბალანჩივაძის „მზეჭაბუკი“, ხოლო ქართული ხელოვნების დეკადაზე მოსკოვში (1937 წ.)  მიქელაძემ დადგა – ზაქარია ფალიაშვილის „აბესალომ და ეთერი“ და „დაისი“.
დიდი იყო მიქელაძის გავლენა საქართველოს მუსიკალური ცხოვრების ყველა სფეროზე. მან არა მხოლოდ აამაღლა ოპერის თეატრი, არამედ არსებითად ხელახლა შექმნა სიმფონიური ორკესტრი. 1933 წელს ევგენი მიქელაძის ინიციატივითა და ძალისხმევით ორკესტრმა მიიღო ოფიციალური სახელწოდება „საქართველოს სახელმწიფო სიმფონიური ორკესტრი“. მოკლე დროში ყოფილი საბჭოთა კავშირის მასშტაბით ორკესტრი ერთ–ერთი საუკეთესო გახდა, რომელმაც საქართველოში პირველად ააჟღერა კლასიკური სიმფონიური რეპერტუარის მნიშვნელოვანი ქმნილებები: ლ. ვ. ბეთჰოვენის, ი. ბრამსის, ფ. შუბერტის, რ. შუმანის, ჰ. ბერლიოზის, ასევე რუსული კლასიკის პ. ჩაიკოვსკის, ს. რახმანინოვის, ს. პროკოფიევის ნაწარმოებები. ევგენი მიქელაძემ ფართო მასშტაბით მოიპოვა დიდი ავტორიტეტი, მაღალი შეფასება მსოფლიოს გამოჩენილ მუსიკოსებში. კომპოზიტორი დიმიტრი შოსტაკოვიჩი მიქელაძეს „საბჭოთა სადირიჟორო სკოლის სიამაყედ“ თვლიდა. დიდი წვლილი შეიტანა ქართული ეროვნული სადირიჟორო ხელოვნების სრულყოფაში.
ხსოვნა
ქართველ მწერალთა, ხელოვნების და საზოგადო მოღვაწეთა პანთეონში საბჭოთა რეპრესიების მსხვერპლთა ხსოვნის მემორიალზე ამოტვიფრულია დირიჟორის სახელი. 1994 წელს საქართველოს ეროვნულ სიმფონიურ ორკესტრს ევგენი მიქელაძის სახელი მიენიჭა.
თბილისის ოპერისა და ბალეტის თეატრის ბაღში აღმართულია ევგენი მიქელაძის ძეგლი (2000). თბილისის ცენტრალური სამუსიკო სასწავლებელი და ერთ-ერთ ქუჩა მის სახელს ატარებენ.
სქოლიო
კატეგორია:ქართველი დირიჟორები კატეგორია:დაბადებული 27 ივნისი კატეგორია:დაბადებული 1903 კატეგორია:გარდაცვლილი 1937 კატეგორია:საბჭოთა კავშირის რეპრესიების მსხვერპლნი საქართველოში ე
ზემო ოტრევი
ზემო ოტრევი — სოფელი საქართველოში, ერედვის მუნიციპალიტეტში, არცევის თემში.
გეოგრაფია
მდებარეობს შიდა ქართლის ჩრდილოეთ მთისწინეთში. ზღვის დონიდან 1055 მეტრი, ცხინვალიდან 28 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Уæллаг Отъреу).
სქოლიო
კატეგორია:არცევის თემის სოფლები
ნავალკანი
ნავალკანი (Navalcán) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ლა-კამპანა-დე-ოლოპესის კომარკის შემადგენლობაში. ფართობი — 60 კმ². მოსახლეობა — 1955 კაცი (2020 წ.).
სქოლიო
კატეგორია:ტოლედოს მუნიციპალიტეტები
ახალსოფელი (მცხეთის მუნიციპალიტეტი)
ახალსოფელი — სოფელი საქართველოში, მცხეთის მუნიციპალიტეტში, საგურამოს თემში, საგურამოს ვაკეზე, მდინარე თეზმის (მდინარე არაგვის შენაკადი) მარცხენა ნაპირას. ზღვის დონიდან — 650 მეტრზე, მცხეთიდან დაშორებულია 10 კმ-ით.
დემოგრაფია
2014 წლის აღწერის მონაცემებით სოფელში ცხოვრობს 125 ადამიანი.
სქოლიო
კატეგორია:მცხეთის მუნიციპალიტეტის სოფლები
Pleurotomella maitasi
სქოლიო
კატეგორია:მუცელფეხიანები
ჯოჯო
thumb|ჯოჯო თოვლში ჯოჯო (ლათ. Ulex) — მცენარეთა გვარი პარკოსანთა ოჯახისა, 2 მეტრამდე სიმაღლის ბუჩქებია. სქლად შებუსული ეკლიანი ტოტები და ქერქლისებრი ფოთლები აქვთ. დიდი, მოოქროსფრო-ყვითელი ყვავილები ორ-ორად სხედან ფოთლის იღლიებში.
გვარში 2-მდე სახეობაა, რომლებიც გავრცელებულია დასავლეთ ევროპაში. საქართველოში (კოლხეთში) გვხვდება მხოლოდ 1 სახეობა — ევროპული ჯოჯო (Ulex Europaeus). იზრდება ზღვისპირა რაიონებში, დეგრადირებულ ფერდობებზე, გზის პირებზე. გაველურებულია.
ხოსე მარია კარენიო
ხოსე მარია კარენიო (Jose Maria Carreño Blanco; დ. 19 მარტი, 1792, კუა, ვენესუელა — გ. 18 მაისი, 1849, კარაკასი, ვენესუელა) — ვენესუელელი პოლიტიკური და სამხედრო მოღვაწე. ვენესუელის პრეზიდენტი 1835 და 1837  წლებში.
ხოსე მარია კარენიო იყო მესამე ხარისხის მასონი.
რესურსები ინტერნეტში
კატეგორია:ვენესუელის პრეზიდენტები კატეგორია:ვენესუელელი პოლიტიკოსები კატეგორია:დაბადებული 19 მარტი კატეგორია:დაბადებული 1792 კატეგორია:გარდაცვლილი 18 მაისი კატეგორია:გარდაცვლილი 1849
ჯოჯოსებრნი
ჯოჯოსებრნი, აგამასებრნი (Agamidae) — ხვლიკების ოჯახი. აქვთ პატარა, ფერებით დაფარული თავი, კარგად განვითარებული კიდურები, კუდი ჩვეულებრივ გრძელია, არ წყდება. კბილები ყბების ძვლის ზედა კიდეზეა მიმაგრებული. ოჯახში 35 გვარი და 300-მდე სახეობაა, გავრცელებულნი არიან აფრიკაში (მადაგასკარის გარდა), სამხრეთ-სამხრეთ-აღმოსავლეთ ევროპაში, აზიის ცენტრალურ და სამხრეთ ნაწილში, ავსტრალიასა და ახალ გვინეაზე. ყოფილ სსრკ-ში გვხვდებოდა 2 გვარი და 13 სახეობა. აღსანიშნავია კავკასიური ჯოჯო (Agama caucasica), რომლის სიგრძე 15 სმ აღწევს. გვხვდება ქართლის და ივრის ზეგნის მშრალ მთებსა და გორაკებზე. იმალება ქვების ქვეშ, ნაპრალებსა და სოროებში. იკვებება ძირითადად მწერებით; ჭამს მცენარეულ საკვებსაც. მრავლდება კვერცხებით. ველის ჯოჯო (A. sanguinolenta) შუა აზიასა და აღმოსავლეთ კავკასიის მთისწინეთის, უდაბნოებისა და ნახევრად უდაბნოების ერთ-ერთი დამახასიათებელი ხვლიკთაგანია.
ლიტერატურა
*
Lasioglossum chloronotulum
Lasioglossum chloronotulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1940 წელს.
The Video Show
The Video Show (იგივე The Cinema Show: A Video anthology) — ბრიტანული პროგრესული როკ-ჯგუფ ჯენესისის მუსიკალური ვიდეოების კომპილაცია. იგი გამოვიდა 2004 წელს. ყოველ ვიდეოს, რომელიც შეტანილია ამ კრებულში, წინ უსწრებს სიმღერის ისტორია.
სპეციალურად ამ გამოცემისთვის მომზადდა ყველა სიმღერის სტუდიური ვერსიის 5.1 მიქსი. ამის გამო, სიმღერების „Land of Confusion“ და „I Can't Dance“ ორიგინალური ვიდეოების თანმხლები ხმოვანი ეფექტები ამოღებულია.
პირველი მაისი (ქედის მუნიციპალიტეტი)
პირველი მაისი (ყოფ. საღორეთი) — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში. თემის ცენტრი (სოფლები: პირველი მაისი, ზედა აგარა, ქვედა აგარა, კოლოტაური). მდებარეობს მდინარე აჭარისწყლის მარჯვენა მხარეს, ზღვის დონიდან 340 მ სიმაღლეზე, დაბა ქედიდან დაშორებულია 6 კილომეტრით, ქალაქ ბათუმიდან 36 კილომეტრით. 2014 წლის აღწერის მონაცემებით სოფელში ცხოვრობს 525 კაცი.
სქოლიო
კატეგორია:ქედის მუნიციპალიტეტის სოფლები
ეკვადორი 1924 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე პირველად იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1924 წლის ზაფხულის ოლიმპიურ თამაშებზე კატეგორია:ეკვადორი ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
მაკრატელა
მაკრატელა, მაკრატელთანა — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, ისტორიულ-გეოგრაფიულ მხარე — თუშეთში, მდინარეების ალაზნისა და თუშეთის ალაზნის წყალგამყოფ მაკრატელას ქედზე. სიმაღლე 3106 მ. აგებულია ქვედაიურული თიხაფიქლებით. კალთები დამრეცი და ნაწილობრივ კლდოვანია. შემოსილია სუბალპური და ალპური მდელოებით.
ლიტერატურა
კატეგორია:კახეთის მხარის მთები კატეგორია:თუშეთ-ხევსურეთის კავკასიონის მთები
ტაისიო
მინი|იმპერატორის პორტრეტი
იმპერატორი ტაისიო (, დ. 31 აგვისტო, 1879 — გ. 25 დეკემბერი, 1926) — იაპონიის 123-ე იმპერატორი ტრადიციული ქრონოლოგიის მიხედვით. იგი მეფობდა 1912 წლის 30 ივლისიდან მის გარდაცვალებამდე 1926 წლის 25 დეკემბრამდე.
იმპერატორის საკუთარი სახელი იყო იოსიჰიტო (嘉仁). ტრადიციის მიხედვით, გამეფების შემდეგ იმპერატორს არ აქვს სახელი და მას უბრალოდ იმპერატორს უწოდებენ. რადგანაც იგი მეფობდა ტაისიოს პერიოდში, იგი გახდა ცნობილი როგორც იმპერატორი ტაისიო.
იგი დაიბადა ტოკიოში 1879 წლის 31 აგვისტოს. იოსიჰიტო გამოცხადდა ტახტის მემკვიდრედ 1889 წლის 3 ნოემბერი. 1900 წლის 10 მაისს იგი დაქორწინდა დედოფალ სადაკოზე.
ტაისიო ავიდა ტახტზე 1912 წლის 30 ივლისს. პირველი მსოფლიო ომის დროს ტაისიომ, როგორც მოკავშირე ქვეყნის ლიდერმა, მიიღო ბრიტანეთის მარშალის წოდება. გარდაიცვალა ტოკიოში, 1926 წელს.
ლიტერატურა
კატეგორია:იაპონიის იმპერატორები კატეგორია:დაბადებული 1879 კატეგორია:გარდაცვლილი 1926 კატეგორია:გარდაცვლილი 25 დეკემბერი კატეგორია:დაბადებული 31 აგვისტო
პენდელის ალქაჯების სასამართლო პროცესი
პენდელის ალქაჯების სასამართლო პროცესი (1612 წ) — ყველაზე ცნობილი ალქაჯების სასამართლო პროცესი ინგლისის ისტორიაში და ყველაზე კარგად ჩაწერილი 17-ე საუკუნეში. 12 განსასჯელი ცხოვრობდნენ პენდელ ჰილიში, ლანკაშირში, და იყვნენ ეჭვმიტანილნი 10 ადამიანის მკვლელობაში, ჯადოქრობის დახმარებით. ყველა, ორის გარდა გაასამართლეს ლანკასტერში სასამართლოში, 1612 წლის 17–19 აგვისტოს სამლესბურ ალქაჯებთან და სხვებთან ერთად, რის გამოც ამ სასამართლო პროცეს დაერქვა ლანკაშირის ალქაჯების სასამართლო პროცესი. დანარჩენი ორიდან, ერთ-ერთი გაასამართლეს იორკში 1612 წლის 27 ივლის, ხოლო მეორე მოკვდა ციხეში. 11 პენდელელი ალქაჯიდან, რომელიც წარდგნენ სასამართლოს წინაშე - ცხრა ქალი და ორი კაცი - მათგან 10 ცნეს დამნაშავედ და ჩამოახრჩვეს, ხოლო ერთი ცნეს უდანაშაულოდ.
ლანკაშირის ალქაჯების სასამართლო მაშინდელი ინგლისისთვის უჩვეულო იყო ორი მხრივ: თომას პოტსის, სასამართლო კლერკის, ოფიციალური პუბლიკაციები სასამართლო პროცესზე, საოცარი აღმოჩენები ალქაჯებზე ლანკასტერიდან და ერთად ჩამოხრჩობილი ალქაჯების რაოდენობა: ათი ლანკასტერში და ერთი იორკში. ცნობილია რომ ინგლისში 15-18 საუკუნეებში 500-ზე მეტი ალქაჯი იყო მოკლული, ხოლო ეს პროცესი რომელიც შედგა 1612 წლის ზაფხულში და სამი დღე გაგრძელდა, გამოდის 2%-ით მეტი, ვიდრე მაშინდელი პროცესი.
ექვსი ალქაჯი პენდელი წარმოდგენილი იყო ორი ოჯახიდან, რომელთაც სათვეში ჰყავდათ 80 წლის ქალები, სასამართლო პროცესის დროს: ელიზაბეტ სოუთერნსი (აგრეთვე ცნობილი როგორც დემდაიკი), მისი ქალიშვილი ელიზაბეტ დევაისი და მისი შვილიშვილები, ჯეიმზ და ალიზონ დევაისები; ენ უიტლე (აგრეთვე ცნობილი როგორც ჩატოქსი), და მისი ქალიშვილი ენ რედფერნე. სხვა განსასჯელები იყვნენ ჯეინ ბულოცკი და მისი ვაჟი ჯონ ბულოკი, ალის ნატერი, კატერინ ჰიუიტი, ალის გრეი, და ჯენეტ პრესტონი.
კატეგორია:ინგლისის ისტორია კატეგორია:1612
გუგი (არქიტექტურა)
გუგი (ინგლ. Googie, ასევე პოპულუქსი ან დუ-უოპი - populuxe, doo-wop) — ექსპრესიონისტული, ფუტურისტული არქიტექტურის განშტოება, რომელიც კალიფორნიაში წარმოიშვა 1940-იანი წლების ბოლოს სამანქანო კულტურის, კოსმოსისა და ატომის ხანის ზეგავლენით და გრძელდებოდა 1960-იანი წლების ბოლომდე. მახვილი, მორკალული გეომეტრიული ფორმებით, მინის, ლითონისა და ნეონის ელემენტების თამამი გამოყენებით ის ყავის სახლების, მოტელებისა და საბილიარდო/ბოულინგის ბარების დამახასიათებელი ექსტერიერი გახდა 1950-იან და 60-იან წლებში. ეს სტილი ერთგვარი სინონიმი გახდა იმ თაობის სულისკვეთების, რომელიც დიდი ენთუზიაზმით ხვდებოდა ამომავალ, კაშკაშა ტექნოლოგიურ, ფუტურისტულ ხანას.
დროთა განმავლობაში ნათელი გახდა რომ მომავალი არ გამოიყურებოდა ისე, როგორც ეს ამ მიმდინარეობის თანამედროვე ფუტურისტულ ანიმაციურ სიტკომებში იყო ასახული. შესაბამისად ამ სტილმაც ფუტურისტული ელფერი დაკარგა და ფასდაუდებელი გახდა. თუმცა, 1930-იანი წლების არტ-დეკოს სტილის მსგავსად, გუგის მისი თანამედროვეები სათანადოდ ვერ აფასებდნენ, სანამ ამ მიმდინარეობის მრავალი საუკეთესო ნიმუში სამუდამოდ არ დაიკარგა.
ტერმინი
ალან ჰესის წიგნში „გუგი: ორმოცდაათიანების ყავის სახლების არქიტექტურა“, სახელი „Googie“ დასაბამს 1949 წელს იღებს, როდესაც არქიტექტორმა ჯონ ლოტნერმა შექმნა შენობა ამავე სახელწოდების ყავახანისთვის (Googie's), მკვეთრად გამორჩეული არქიტექტურული ელემენტებით. ეს ყავახანა სანსეტ ბულვარისა და კრესცენტ ჰაიტსის კუთხეში მდებარეობდა ლოს-ანჯელესში, თუმცა დანგრეულ იქნა 1980-იან წლებში. ჰესის თანახმად სახელი „გუგი“ აკვიატებული რუბრიკა გახდა არქიტექტურული სტილისთვის ერთ დღეს, როცა იელის პროფესორი დუგლას ჰასკელი და ფოტოგრაფი იულიუს შულმანი ლოს-ანჯელესში მანქანით მგზავრობდნენ. „Googie's“-ს დანახვაზე ჰასკელს მანქანის გაჩერება დაუჟინია და აღტაცებულმა განაცხადა „ეს გუგის არქიტექტურაა“. ამ სტილს ეს სახელი საბოლოოდ შერჩა ჰასკელის მიერ 1952 წელს ჟურნალში „House and Home“ სტატიის გამოქვეყნების შემდეგ.
ისტორია
ამ სტილის პირველი არქიტექტორის ვინაობა საკამათოა, თუმცა ამ რანგში ხშირად მოიხსენიებენ უეინ მაკალისტერს მისი 1949 წელს შექმნილი პროექტით რესტორნისთვის „Bob's Big Boy“ ტოლუკა ლეიკში. მაკალისტერის გვერდით ყველაზე ნაყოფიერი გუგის სტილის არქიტექტორები იყვნენ ჯონ ლოტნერი, დუგლას ჰონოლდი, და პარტნიორები ლუი არმეტი და ელდონ დეივისი. ასევე მნიშვნელოვანი წვლილი მიუძღვის დიზაინერ ჰელენ ლიუ ფონს, არმეტ და დეივისის ფირმის მთავარ წევრს. ფირმაში 1951 წელს მოსვლის შემდეგ მან შექმნა ისეთი სანიმუშო გუგის სტილის ინტერიერები, როგორიცაა Johnie's Coffee Shop უილშირის ბულვარსა და ფეარფაქს ავენიუზე, ნორმის პირველი რესტორანი ფიგეროას ქუჩაზე და „ჰოლიდეი ბოული“ კრენშოუ ბულვარზე.
ვინაიდან კოსმოსის დაპყრობა ეროვნული „ცაიტგაისტის“ ამდენად მნიშვნელოვანი ნაწილი გახდა, არქიტექტორებმა გადაწყვიტეს, მასებისთვის მომავლის ცოტაოდენი „გემოს გასინჯვის“ საშუალება მიეცათ. ამგვარად, გუგის სტილის ერთგვარი ხელწერა მახვილი კუთხეები და მორკალული ფორმები გახდა, რაც სარაკეტო ხომალდის აეროდინამიულობას მიანიშნებდა. ასევე, ვინაიდან რაკეტა იმ დროისთვის ტექნოლოგიური სიახლე იყო, ეს ფორმები ამ უნიკალურ არქიტექტურაში ხშირად გაზვიადებულ გამომწვევ ხასიათს ატარებდა. გუგის მემკვიდრეობის ყველაზე განთქმულ ნიმუშად უდავოდ სიეტლის სპეის ნიდლი (ინგლ. კოსმოსური ნემსი, სურათზე ზემოთ) ითვლება.
ზოგისთვის ტერმინი გუგი ასოცირდება ესთეტიკურად განდგომილ, გარიყულ არქიტექტურულ სტილთან. სხვათათვის კი გუგი მომავლისადმი იუმორისა და ენთუზიაზმის გონებამახვილი ასახვაა არქიტექტურულ სტილში, რომელსაც აწ უკვე წარსული პერიოდის სასიამოვნო მოგონება მოაქვს. მიუხედავად ყველაფრისა, ეს სტილი დროთა განმავლობაში მოდიდან გავიდა და მისი ნიმუშების დიდი რაოდენობა სრულიად განადგურდა, შეცვალა რა უფრო ფუნქციონალურმა, თუმცა გუგის კიტჩურ შარმს მოკლებულმა, ნაგებობებმა.
მახასიათებლები
გუგის არქიტექტურის დამახასიათებელი ნიშნები იყო გამოკვეთილი დეტალების სიუხვე, მახვილი კუთხეები, ილუმინირებული პლასტიკური პანელები, თავისუფალი ფორმის გამონაკვეთები და შვერილები შენობებზე, რაც სრულიად მიუღებელი იყო მოდერნისტი არქიტექტორებისთვის, თუმცა მან დამცველები ჰპოვა პოსტმოდერნისტულ გარემოში მე-20 საუკუნის მიწურულს.
საერთო ელემენტები, რომლებიც ზოგადად განსაზღვრავს გუგის სხვა არქიტექტურული ფორმებისგან არის:
გუგის სტილის ენამახვილი აღწერა ეკუთვნის არქიტექტურის პროფესორ დუგლას ჰასკელს. მისი თქმით „თუ ის ჩიტს ჰგავს, მაშინ ეს გეომეტრიული ჩიტი უნდა იყოს“. თუმცა ერთი შეხედვით ისინი მიზიდულობის კანონს ეწინააღმდეგება, ჰასკელი აღნიშნავს, რომ „შეძლებისდაგვარად ეს შენობები ცაზე უნდა იყვნენ გამოკიდული“. ასევე აღსანიშნავია, რომ გუგი არ გამოირჩევა სინატიფით, ვინაიდან მისთვის ყოვლისმომცველობა, და არა მინიმალიზმი, არის ცენტრალური ნიშან-თვისება.
გუგის სტილის ყველაზე განთქმული შენობაა Theme Building-ი ლოს-ანჯელესის საერთაშორისო აეროპორტთან, ჯეიმზ ლანგენჰაიმის პროექტით აგებული 1961 წელს.
ერთ-ერთი უკანასკნელი და უდიდესი გუგის სტილის „დრაივ-ინ“ რესტორანი „ჯონის ბროილერ“-ი დაუნიში, კალიფორნია, ნაწილობრივ დანგრეულ იქნა 2007 წელს.
გავლენა
გუგიმ დიდი გავლენა იქონია რეტროფუტურიზმზე. ეს ერთგვარი მულტიპლიკაციური სტილი სათანადოდ არის ასახული ჯეტსონების ანიმაციებში, ხოლო თავდაპირველი დისნეილენდის თემა ანაჰაიმში, კალიფორნია, გუგის თუმოროულენდი (მომავლის ქვეყანა) იყო
გუგის სამი კლასიკური გავრცელების არეალი იყო:
გუგის სტილი ასევე შთაგონების წყარო გახდა მიზანცსენის გაფორმებისთვის ანიმაციურ ფილმში The Incredibles.
თვალში საცემი გუგის სტილი საკარნავალო იერში სწრაფად მოედო მრავალზოლიან ავტოსტრადებს, მოტელის არქიტექტურას და ყველაზე მეტად საგზაო ნიშნებს. გუგის მთავარი სულისჩამდგმელი მცირე ბიზნესის მფლობელები იყვნენ, რომელთათვისაც ეს მყვირალა სტილი თავის გამოჩენის ხელმისაწვდომი საშუალება იყო, თუმცა სიეტლის სპეის ნიდლი უკვე „დაწესებულების გუგის“ რანგში ადის.
რესურსები ინტერნეტში
კატეგორია:არქიტექტურული მიმდინარეობები კატეგორია:ლოს-ანჯელესი
ბოგოროდსკი (ბაშკირეთი)
ბოგოროდსკი  (Богородский; Богородский) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (95 %).
სქოლიო
კატეგორია:ერმეკეევოს რაიონის სოფლები
ეკვადორი 1968 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე მეორედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:ეკვადორი ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
1532
თარიღი უცნობია
*
აღმოსავლეთი ბრაიტჰორნი
აღმოსავლეთი ბრაიტჰორნი — მცირე მწვერვალი ბრაიტჰორნის მასივში, პენინის ალპებში, შვეიცარიის ვალეს კანტონის ტერიტორიაზე. სიმაღლე 4 139 მეტრი.
რესურსები ინტერნეტში
კატეგორია:ალპები კატეგორია:შვეიცარიის მთები
სასკო თბილისი (საფეხბურთო კლუბი)
„სასკო“ — საქართველოს საფეხბურთო კლუბი ქალაქ თბილისიდან. ასპარეზობს პირველ ლიგაში. საშინაო მატჩებს ატარებს სპორტ–კომპლექსი შატილის მოედანზე.
ისტორია
საფეხბურთო კლუბი "სასკო" დაარსდა 2005 წელს და დაკომპლექტებულია 1993 წელს დაბადებული ფეხბურთელებით.
გუნდი 1993 წელს დაბადებულ “ნორჩი დინამოს” ბაზაზეა შექმნილი. მისი მფლობელი საამშენებლო კომპანია “სასკოს” დირექტორი გია სიჭინავაა და ეს ერთი შეხედვით უცნაური სახელიც აქედან მოდის. აბრევიატურა არ გეგონოთ. ბიჭები უკვე წლებია, ერთად მოდიან. რამდენიმე აღზრდილი სხვა კლუბებშიც გაუშვეს. მათგან ყველაზე ცნობილი საქართველოს 21 წლამდელთა ნაკრების და დანიური “ორჰუსის” თავდამსხმელი დავით სხირტლაძეა. 2010 წელს მე-2 ლიგაში გაიმარჯვეს, მაგრამ ფინანსური პრობლემები შეექმნათ და სეზონის წინ მათი ყოფნა-არყოფნის საკითხი დადგა. კიდევ კარგი, რომ მშველელად უცხოეთში მოღვაწე ქართველი ბიზნესმენი თორნიკე გულუა გამოუჩნდათ, რომელიც ახლა სიჭინავასთან ერთად კლუბის თანამეპატრონე არის. “თემქელებს”, ასე უწოდებენ სტადიონის ადგილმდებარეობის გამო. “სასკო” სპორტკომპლექს “შატილის” ბაზაზე ემზადება და თამაშობს. ყმაწვილები შემოქმედებით ფეხბურთს თამაშობენ, უმთავრესად მოკლე და საშუალო გადაცემებით ცდილობენ კომბინაციების აწყობას.
რესურსები ინტერნეტში
კატეგორია:საქართველოს საფეხბურთო კლუბები
ვილიაკანიასი
ვილიაკანიასი (Villacañas) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის მანჩა-ალტა-დე-ტოლედოს კომარკის შემადგენლობაში. ფართობი — 269 კმ². მოსახლეობა — 9489 კაცი (2020 წ.).
სქოლიო
კატეგორია:ტოლედოს მუნიციპალიტეტები
Pleurotomella marshalli
Pleurotomella marshalli — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
22 ოქტომბერი
22 ოქტომბერი — გრიგორიანული კალენდრის 295-ე დღე (ნაკიან წლებში – 296-ე დღე). წლის ბოლომდე დარჩენილია 70 დღე.
იხილეთ აგრეთვე
სხვა თვეები:
1022
Lasioglossum chloronotum
სქოლიო
chloronotum
დირბის ყველაწმინდის ეკლესია
ეკლესია დარბაზულია (13,5 X 7,3 მ), ნაშენია რიყის ქვითა და აგურით, გარე კუთხეები და ინტერიერის კონსტრუქციული ნაწილები შირიმისა და ბაზალტის თლილი კვადრებითაა ამოყვანილი. შესასვლელი სამხრეთით და ჩრდილოეთით აქვს. ნახევარწრიული აფსიდის ღერძზე ვიწრო სარკმელია, გვერდებზე კი - სათავსები. ეკლესია შიგნით შელესილი და შეთეთრებულია. ფასადების წყობაში აგურის რიტმული მწკრივები დეკორის შთაბეჭდილებას ქმნის. აღმოსავლეთ და დასავლეთ ფასადების ფრონტონების ქვეშ აგურით გამოყვანილია ჯვრები. ასეთივე ჯვარია სამხრეთ ფასადზეც, კარის თავზე. ამ კარის გვერდებზე ორი შეისრულთაღოვანი ნიშია. სახურავი ორფერდაა.
ლიტერატურა
კატეგორია:ქარელის მუნიციპალიტეტის ტაძრები
კევინ ბეიკონი
კევინ ნორვუდ ბეიკონი (Kevin Norwood Bacon; დ. 8 ივლისი 1958, ფილადელფია, პენსილვანია, აშშ) — ამერიკელი კინომსახიობი, რეჟისორი და პროდიუსერი. იგი ოქროს გლობუსისა და კინომსახიობთა გილდიის ჯილდოს გამარჯვებულია, ასევე ემის პრემიის ნომინანტი.
ბიოგრაფია
კევინ ბეიკონი დაიბადა 1958 წელს ქალაქ ფილადელფიაში. დედამისი რუთ ჰილდა იყო დამწყები სკოლის მასწავლებელი და ლიბერალი აქტივისტი, ხოლო მამამისი ედმუნდ ბეიკონი (1910-2005) ცნობილი არქიტექტორი. 17 წლის ასაკში კევინმა სახლი მიატოვა რათა მსახიობი გამხდარიყო. იგი ნიუ-იორკში გაემგზავრა, სადაც მუშაობდა ბროდვეის თეატრში. 20 წლის ასაკში შედგა მისი დებიუტი სცენაზე. მოგვიანებით რამდენიმე წელი იღებდა პატარა როლებს. თავდაპირველად მონაწილეობას იღებდა სერიალებსა და მცირებიუჯეტიან ფილმებში.
Pleurotomella megalembryon
Pleurotomella megalembryon — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
კევინ ბეიკონი
ბიოგრაფია
კევინ ბეიკონის კინოდებიუტი შედგა 1978 წელს ფილმში „ცხოველთა სახლი“. დიდ ეკრანზე „შეიჭრა“ 1984 წელს, როდესაც ითამაშა ფილმში „თავისუფლები“, რის შემდეგ პოპულარობა მოიპოვა. შემდეგ რამდენიმე ხნით კარიერაში ვარდნა განიცადა, მანამ სანამ ოლივერ სტოუნმა არ მიიწვია ფილმში „ჯფკ“ (1991), რომელიც იყო მისთვის საეტაპო ფილმი. შემდგომ ბეიკონის კინოკარიერამ ისევ აღმავლობა განიცადა და ამჯერად დიდი ხნით. 1994 წელს მერილ სტიპთან ითამაშა ფილმში „ველური მდინარე“. ერთი წლის შემდეგ გამოდის ფილმი „აპოლონ 13“, რომელიც რეალურ ისტორიაზე დაფუძნებული კინოა და მოგვითხრობს ამერიკელ თავდადებულ კოსმონავტებზე. შემდეგ იყო კინოფილმები „უჩინმაჩინი“, „24 საათი“, „მდინარე მისტიკი“, „სად იმალება სიმართლე“, „ფროსტი ნიქსონის წინააღმდეგ“ და სხვა.
Pleurotomella megalembryon
სქოლიო
კატეგორია:მუცელფეხიანები
კევინ ბეიკონი
ბიოგრაფია
სხვადასხვა დროს თამაში მოუწია ჰოლივუდის ვარსკვლავებთან: ჯეკ ნიკოლსონთან, რობერტ დე ნიროსთან, ბრედ პიტთან, ტომ კრუზთან, შონ პენთან, ტომ ჰენქსთან, მერილ სტრიპთან, ჯულია რობერტსთან და ა.შ.
სქოლიო
კატეგორია:დაბადებული 8 ივლისი კატეგორია:დაბადებული 1958 კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი ათეისტები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი გამხმოვანებლები კატეგორია:Obie-ის ჯილდოს მფლობელები
ფარდობითობის სპეციალური თეორია
ფარდობითობის სპეციალური თეორია — 1905 წელს ალბერტ აინშტაინის მიერ (თეორიის ჩამოყალიბებაში მნიშვნელოვანი და დამოუკიდებელი წვლილი შეტანილი იქნა ჰენდრიკ ლორენცის, ანრი პუანკარესა და სხვათა მიერ) შემოთავაზებული ფიზიკური თეორია, რომელიც აღწერს მექანიკის კანონებს მაღალ სიჩქარეებზე. ეს თეორია არის გალილეის ფარდობითობის პრინციპის განზოგადება, რომელიც ამტკიცებს, რომ ყველა თანაბარი მოძრაობა არის ფარდობითი, და არ არსებობს აბსოლუტური, გამორჩეული უძრაობის სისტემა. ფარდობითობის სპეციალური თეორია ამ პრინციპს ამატებს კიდევ ერთ პრინციპს, რომლის მიხედვითაც სინათლის სიჩქარე ერთიდაიგივეა ათვლის ყველა ინერციული სისტემაში, მიუხედავად სინათლის წყაროს მოძრაობისა.
თეორიას აქვს მრავალი ექსპერიმენტულად შემოწმებული, ორიგინალური წინასწარმეტყველება, როგორიცაა სიგრძის შემცირება, დროის გაწელვა, ერთდროულობის ფარდობითობა, განსხვავებით კლასიკური მექანიკისგან, რომლის მიხედვითაც დრო ნებისმიერ ორ მოვლენას შორის ერთიდაიგივეა ნებისმიერი ორი დამკვირვებლისთვის. ფიზიკის სხვა კანონებთან ერთად ეს ორი პოსტულატი წინასწარმეტყველებს მასისა და ენერგიის ექვივალენტობას, რომელიც გამოისახება ფორმულით E = mc2, სადაც c არის სინათლის სიჩქარე ვაკუუმში. ფარდობითობის ზოგადი თეორია დადის კლასიკურ (ნიუტონის) მექანიკაზე როდესაც სხეულების სიჩქარე მცირეა სინათლის სიჩქარესთან შედარებით. ფარდობითობის სპეციალური თეორია ამტკიცებს, რომ c არ არის მხოლოდ ელექტრომაგნიტური ტალღის გავრცელების სიჩქარე ვაკუუმში, არამედ არის ფუნდამენტური ფიზიკური მუდმივა. თეორიის ერთ-ერთი წინასწარმეტყველება იმაში მდგომარეობს, რომ არცერთ სხეულს, რომელსაც არანულოვანი მასა აქვს, არ შეუძლია მოძრაობა სინათლის სიჩქარით.
თეორიას ჰქვია სპეციალური, რადგან იგი უყენებს ფარდობითობის პრინციპს მხოლოდ ათვლის ინერციულ სისტემებს. შემდგომში აინშტაინმა განავითარა ფარდობითობის ზოგადი თეორია, რომელიც თავისუფალია ამ შეზღუდვისგან. გარდა ამისა, ეს თეორია აღწერს აგრეთვე გრავიტაციის ეფექტებს.
სქოლიო
კატეგორია:ფარდობითობის თეორია
სტუ (საფეხბურთო კლუბი)
„საქართველოს ტექნიკური უნივერსიტეტი“ — საქართველოს საფეხბურთო კლუბი ქალაქ თბილისიდან. ასპარეზობს პირველ ლიგაში. საშინაო მატჩებს ატარებს სპორტ–კომპლექსი შატილის მოედანზე.
რესურსები ინტერნეტში
კატეგორია:საქართველოს საფეხბურთო კლუბები
სპარსული ხალიჩა
სპარსული ხალიჩები სამ ჯგუფად შეიძლება დაიყოს: ფარშ / 'Qālii' (ზომით აღემატება 1.5x2 მ), ქალიჩეჰ (1.5x2 მ-ზე ნაკლები), და მომთაბარეთა ფარდაგები —ქილიმ, (ასევე ზილუ, უხეში ნაქსოვით).
ისტორია
ხალიჩის ქსოვის ხელოვნება ირანში უძველესი დროიდან არსებობდა. დღემდე შემორჩენილი უძველესი ნიმუშების ნაკვალევები ძვ. წ. 500 წლით თარიღდება და აქამენიდების პერიოდს ეკუთვნოდა.
პირველი დოკუმენტური მტკიცება სპარსული ხალიჩების არსებობის შესახებ მოიპოვება ჩინურ ტექსტებში, რომლებიც სასანიდების პერიოდს ეხება (224 - 641). ამ პერიოდის განმავლობაში ხელოვნებამ მრავალი ცვლილება განიცადა ირანის კულტურის მრავალ ერაში და კულმინაციას ირანში მონღოლთა შემოსევის პერიოდამდე მიაღწია. მონღოლთა ბატონობის პერიოდში ეს ხელოვნება ისევ იწყებს განვითარებას თემურლენგის პერიოდში.
დროთა განმავლობაში ხალიჩებში გამოყენებული მასალა შალი, აბრეშუმი და ბამბა, იშლება. შესაბამისად, არქეოლოგებს უჭირთ გათხრებისას რაიმე ხელმოსაჭიდი ნიმუშის აღმოჩენა. ადრეული პერიოდებიდან დღემდე მხოლოდ ცალკეული ფრაგმენტები და ნაფლეთებია შემორჩენილი და ამ ფრაგმენტებით შეუძლებელია სელჯუკებამდელი სპარსეთის პერიოდის (XIII ს.) ხალიჩის ქსოვის დამახასიათებელი თვისებების დადგენა.
კატეგორია:ირანული კულტურა კატეგორია:ხალიჩები და ფარდაგები
იუგოსლავიის სახალხო არმია
იუგოსლავიის სახალხო არმია შეიქმნა იუგოსლავიის კომუნისტური პარტიის მეთაურობით მეორე მსოფლიო ომის დროს 1941–1945 წლებში, როგორც ანტიფაშისტური წინააღმდეგობის შეიარაღებული ნაწილი.
ომის შემდეგ ეს ერთეულები რეგულარულ არმიად ჩამოყალიბდა და იდგა კომუნისტური იდეოლოგიაზე. (ასე მაგალითად 1990 წელს ოფიცერთა 96 % და იქ დაკავებულ სამოქალაქო მოსამსახურე პირთა დაახლოებით ნახევარი იუგოსლავიის კომუნისტთა კავშირის წევრი იყო.)
მიუხედავად იმისა, რომ ჯერ კიდევ დაარსებისას საბჭოთა მოდელის მიხედვით პოლიტკომისრები თანამდებობები 1953 წლისათვის გაუქმებული იყო, ინას პოლიტიკური საქმიანობა მაინც უჩვეულოდ ინტენსიური იყო.
ინა ჯერ კიდევ 1980–იან წლებში 240.000 ჯარისკაცისაგან შედგარ ლაშქარს წარმოადგენდა; ჯარი 190.000 კაცი, სამხედრო–საჰაერო ძალები 37.000, საზღვაო ძალები 13.000). ამას ემატებოდა 500.000 რეზერვისტები, დაახლ. 1 მილიონი "ტერიტორიული თავდაცვის" (ტერიტორიალნა ობრამბა – TO) წევრი და დაახლ. 2 მილიონი კაცი "სამოქალაქო თავდაცვაში". სამხედრო სავლდებულო სამსახურის ვადა 15 თვეს შეადგენდა.
1990–იანი წლების დასაწყისში ინა სიძლიერით მსოფლიოს მეოთხე არმიად ითვლებოდა.
იუგოსლავიის სახალხო არმიის სახელი
სერბები და ხორვატები მიუხედავად იმისა, რომ ერთ ენაზე საუბრობენ, სხვადასხვა შრიფტს გამოიყენებენ. ამ მიზეზის გამო, სერბულ–ხორვატული ენის არმცოდნისათვის ყოველთვის არაა ადვილი გაერკვეს ამ ანბანებთან და ზოგჯერ ენებად წოდებულ, მაგრამ ფაქტობრივად ერთ ენასთან დაკავშირებულ პრობლემებში.
იუგოსლავიის სახალხო არმიის შემოკლებული სახელია ინა. ეს აბრევიატურა ე.წ. ლატინიცაზე გამოისახება როგორც JNA, ხოლო კირილიცაზე კი JНA, შესაბამისად სერბულ–ხორვატულის ლათინურ ვარიანტზე Jugoslovenska Narodna Armija, ამავე (სერბულ–ხორვატული) ენის კირილურ ვარიანტზე კი Југословенска Народна Армија, ხორვატთა შორის დამკვიდრებული იყო და არის ირონიული შეფერილობის ხალხური ფორმა "იუგოვოისკა" (Jugovojska).
სლოვენურად იუგოსლავიის სახალხო არმიის შემოკლებული სახელია Jugoslovanska ljudska armada.
ეკვადორი 1972 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე მესამედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ ვერცერთი მედალი ვერ მოიპოვეს.
იუგოსლავიის სახალხო არმია
იუგოსლავიის სახალხო არმიის სახელი
იუგოსლავიის სახალხო არმიას 1951 წლამდე იუგოსლავიის არმია ერქვა.
ეკვადორი 1972 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:ეკვადორი ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
იუგოსლავიის სახალხო არმია
იუგოსლავიის სახალხო არმიის სტრუქტურა
ინას სტრუქტურა იუგოსლავიის სოციალისტური ფედერაციული რესპუბლიკის დაშლის პროცესის დაწყებისთანავე 1991, 1992 და 1993 წლებში მნიშვნელოვნად შეიცვალა. ინა უკანასკნელი სტრუქტურული ცვლილებების მიხედვით შეიცვალა და სამ სამხედრო ოლქად, ანუ ნუმერაციით I, III და V არმიებად და ერთ საზღვაო–სამხედრო ოლქად დაიყო. საჰაერო ძალებს ჰქონდა საკუთარი მთავარი შტაბი და საკომანდო (სამეთაურო) სტრუქტურა. ყოველი სამხედრო ოლქი პასუხისმგებელი იყო იმ გეოგრაფიულ რეგიონზე, სადაც თვითონ იყო განლაგებული.
იუგოსლავიის სოციალისტური ფედერაციული რესპუბლიკისდროინდელი ინას სტრუქტურა:
I არმია
ბელგრადი დაიყოფოდა შემდეგ კორპუსებად.
III არმია
სკოპიე დაიყოფოდა შემდეგ კორპუსებად.
V არმია
ზაგრები დაიყოფოდა შემდეგ კორპუსებად.
სამხედრო–საზღვაო ძალების მთავარი შტაბი მდებარეობდა სპლიტში.
სამხედრო–საჰაერო ძალების მთავარი შტაბი მდებარეობდა ზემუნში.
2002 წლის 1 მარტს ინაში მოხდა სტრუქტურული ცვლილებები. მანამდელი სამხედრო ოლქების, ანუ არმიების ნაცვლად ამჯერად 9 კორპუსი შედგა. მესამე საგანგებო დივიზიონი (სერბულ–ხორვატ. Treći odred za specijalne namene), ე.წ. კოსოვო–მეტოჰიის დივიზიონი არ დაუშლიათ, არამედ ხელახლა მოახდინეს მისი ორგანიზება და სხვაგან იქნა გადატანილი.
სტატისტიკა
thumb|right|G-4 სოკო (საავიაციო ქარხანა)|სოკო ([[სერბულ–ხორვატული ენა|სერბულ–ხორვატ. – შევარდენი) სუპერ გალები, 1991]]
ლაშქარი
500 ჯავშანტრანსპორტიორი და მათ შორის ამერიკული M 47 (Patton) პატონი)
სამხედრო–საჰაერო ძალები (ერ–ვე ი პე–ვე–ო)
იუგოსლავიის სამხედრო–საჰაერო ძალები;
(მონაცემები გაკეთებულია 1998 წელს)
საზღვაო ძალები(ი–ერ–ემი)
იუგოსლავიის საზღვაო ძალები;
იუგოსლავიის სამხედრო–საზღვაო ძალებს შეიარაღებაში ჰქონდა შემდეგი იღჭურვილობა:
წყალზედა დახმარება
იუგოსლავიის შეიარაღების მრეწველობა მოიცავდა 56 ფაბრიკა–ქარხანას დაკავებული ჰყავდა 8.000 მეცნიერი და 72.000 მუშა. დანარჩენი 100.000 მუშა კი დასაქმებული იყო მიმწოდებელ ფირმებში. პროდუქციის დაახლ. 60 % მოდიოდა ბოსნიასა და ჰერცეგოვინაზე
იხილეთ აგრეთვე
{| border="0" width="800"
კატეგორია:იუგოსლავია
ბოლშეზინგერეევო
ბოლშეზინგერეევო (Оло Зиңгәрәй; Большезингереево) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2010 წლის მონაცემებით სოფელში ცხოვრობს 188 ადამიანი. რაიონულ ცენტრ ერმეკეევოდან დაშორებულია 10 კილომეტრით. უახლოესი რკინიგზის სადგურია პრიუტოვო, რომელიც დაშორებულია 31 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (85 %).
სქოლიო
კატეგორია:ერმეკეევოს რაიონის სოფლები
ლა-ვილია-დე-დონ-ფადრიკე
ლა-ვილია-დე-დონ-ფადრიკე (Villa de Don Fadrique, La) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის მანჩა-ალტა-დე-ტოლედოს კომარკის შემადგენლობაში. ფართობი — 83 კმ². მოსახლეობა — 3623 კაცი (2020 წ.).
სქოლიო
კატეგორია:ტოლედოს მუნიციპალიტეტები
Lasioglossum chlorophaenum
სქოლიო
chlorophaenum
სქესობრივი გზით გადამდები ინფექციები
სქესობრივი გზით გადამდები ინფექციები (სგგი), იგივე ვენერული დაავადებები — ინფექცია, რომელიც გადაედება ერთი ადამიანიდან მეორეს სქესობრივი კონტაქტის/თანაცხოვრების დროს. დღეისათვის ცნობილია 30-ზე მეტი სგგი, მათგან ყველაზე გავრცელებულია სიფილისი, გონორეა (ტრიპერი), ტრიქომონიაზი, ქლამიდიოზი, გენიტალური ჰერპესი, გენიტალური მეჭეჭი, მიკოპლაზმოზი, სოკოვანი ინფექცია, აივ/შიდსი და სხვა.
სიმპტომები
სგგი-ების უმეტესობა დაინფიცირებიდან 3-10 დღეში ავლენს სიმპტომებს და ისინი სხვადასხვანაირად ვლინდება ქალებსა და კაცებში. ყველაზე ხშირ სიმპტომებს შორისაა:
აღნიშნული სიმპტომების არსებობა საკმარისი მიზეზია, რათა დაუყოვნებლივ მიმართოთ ექიმს.
გადაცემის გზები
გადაცემის პირობაა ყველა სახის სქესობრივი კონტაქტი — ანალური, ვაგინალური, ორალური — განურჩევლად გენდერისა. შესაძლებელია ადამიანი დაინფიცირდეს საყოფაცხოვრებო გზით (მაგ. დაინფიცირებულის თეთრეულის, პირსახოცის ხმარებით), მაგრამ გადაცემის ეს გზა იშვიათია. შესაძლებელია სგგი-ს გადაცემა ვაგინალური ანუ მამაკაცის სასქესო ორგანოს საშოში შეღწევა; ანალური ანუ მამაკაცის სასქესო ორგანოს უკანა ტანში შეღწევა; ორალური; დაავადებული დედიდან ნაყოფზე ორსულობის, მშობიარობის ან ძუძუთი კვების დროს.
თუ შესაბამისი მკურნალობა ჩატარებული არ არის, სგგი-ს მიმდინარეობა ხანგრძლივი და ტალღისებურია, ხშირად გარეგნული ნიშნების გარეშე. თუ ადამიანი დაინფიცირებულია ნებისმიერი სახის სგგი-თ, თვითგანკურნება შეუძლებელია, ანუ სპეციალური მკურნალობის გარეშე ადამიანი ვერ განიკურნება.
რაც უფრო ადრე მიმართავს დაინფიცირებული ადამიანი ექიმს, მით უფრო ადვილია განკურნება და რაც მთავარია, თავიდან იქნება აცილებული სხვადასხვა გართულებები, რომლებიც შეიძლება მოჰყვეს სგგი-ს.
გართულებები
სქესობრივი გზით გადამდები ინფექციები ხანდახან მიმდინარეობს ფარულად ანუ ადამიანი ვერ გრძნობს, რომ იგი ინფიცირებულია რაიმე კონკრეტული დაავადებით. ნიშნები ჩნდება უკვე გართულებების პერიოდში. დაავადება შეიძლება გადავიდეს ქრონიკულ სტადიაში, რაც ართულებს მკურნალობას დაავადება შეიძლება გადავიდეს შარდ – სასქესო სისტემაზე და გამოიწვიოს ანთებითი დაავადებები, იმპოტენცია როგორც ქალებში, ისე მამაკაცებში შეიძლება გახდეს უნაყოფობის ძირითადი მიზეზი შეადგენს იმ გინეკოლოგიური პრობლემების 40%, რომლებსაც ესაჭიროება სტაციონარული მკურნალობა (გინეკოლოგიური დაავადებები, ორსულობის შეწყვეტა, საშვილოსნოსგარე ორსულობა და ა.შ) წარმოადგენს აივ-ისა და B ჰეპატიტის გადაცემის ერთ-ერთ რისკ - ფაქტორს.
თვითნებურად ჩატარებული მკურნალობა მხოლოდ გაართულებს მდგომარეობას.
კუნუნურა
კუნუნურა (Kununurra) — ქალაქი ავსტრალიაში. მდებარეობს ქვეყნის დასავლეთ ნაწილში, დასავლეთ ავსტრალიის შტატში, ზღვის დონიდან 47 მეტრზე. 2011 წლის აღწერის მონაცემებით ქალაქის მოსახლეობა შეადგენს 4573 ადამიანს. კუნუნურა შტატის ადმინისტრაციულ ცენტრ პერტიდან დაშორებულია 3214 კილომეტრით, მოსაზღვრე შტატის ადმინისტრაციულ ცენტრ დარვინიდან 834 კილომეტრით. კუნუნურა დაარსდა 1960 წელს. ქალაქის ყველაზე ცხელი თვეებია დეკემბერი და იანვარი, ყველაზე ცივი ივლისი და აგვისტო. ნალექების ყოველწლიური რაოდენობა შეადგენს 790.7 მმ-ს.
სქოლიო
კატეგორია:დასავლეთ ავსტრალიის ქალაქები
ბაკო (აღმოსავლეთი მინდორო)
ბაკო (ოფიციალურად ბაკოს მუნიციპალიტეტი; Bayan ng Baco) ― მესამე კლასის მუნიციპალიტეტი აღმოსავლეთ მინდოროს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 39 817 ადამიანს შეადგენს. მოიცავს 27 ბარანგაის.
სქოლიო
კატეგორია:აღმოსავლეთ მინდოროს მუნიციპალიტეტები
სამხრეთ-აღმოსავლეთი სულავესი
პროვინციას არ გააჩნია დანარჩენ კუნძულთან დამაკავშირეელი არანაირი გზატკეცილი, ამიტომ ძირითად სატრანსპორტო საშუალებად ბორანი რჩება.
2010 წლის მონაცემებით, პროვინციის მოსახლეობა 1 120 225 ადამიანს შეადგენს.
ადმინისტრაციული თვალსაზრისით, პროვინცია ათ სარეგენტოდ და ორ ქალაქად იყოფა.
სქოლიო
კატეგორია:ინდონეზიის პროვინციები
ეკვადორი 1976 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე მეოთხედ იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1976 წლის ზაფხულის ოლიმპიურ თამაშებზე კატეგორია:ეკვადორი ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
სკუტერის დისკოგრაფია
აქ წარმოდგენილია გერმანული ჯგუფ სკუტერის დისკოგრაფია.
სკუტერი, ჩამოყალიბებული 1993 წელს ჰამბურგში, არის მსოფლიო მასშტაბით ცნობილი ერთ-ერთი წარმატებული გერმანული ჯგუფი, რომელსაც დღეისათვის 25 მილიონზე მეტი ჩანაწერი გაყიდა. 1994 წლიდან ტრიომ გამოსცა 18 სტუდიური ალბომი, 49 სინგლი, სამი კრებული და ოთხი საკონცერტო ალბომი. სკუტერში, რომელსაც წლების მანძილზე მიღებული აქვს 80 ოქროსა და პლატინის ჯილდო, შედიან ეიჩ პი ბაქსტერი, რიკ ჯორდანი და მაიკლ საიმონი.
ზემო სარაბუკი
ზემო სარაბუკი — სოფელი საქართველოში, ერედვის მუნიციპალიტეტში, ვანათის თემში.
გეოგრაფია
მდებარეობს მდინარე პატარა ლიახვის მარჯვენა მხარეს. ზღვის დონიდან 1100 მეტრი, ცხინვალიდან 11 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (...).
სქოლიო
კატეგორია:ვანათის თემის სოფლები
მაკრატელა (გვარი)
მაკრატელა (Calepina) — მცენარეთა გვარი კომბოსტოსებრთა ოჯახისა. შეიცავს მხოლოდ ერთ სახეობას — Calepina irregularis. ერთწლოვანია. აქვს პატარა თეთრი ყვავილები  და ერთთესლიანი უხსნადი ჭოტაკი. ფესვთანური ფოთლები ყუნწიანი და ჩანგისებრია, ღეროსეული — მოგრძო და მჯდომარე.
გავრცელებულია ხმელთაშუაზღვისპირეთსა და სამხრეთ ირანში. საქართველოში მაკრატელა იზრდება მშრალ ფერდობებზე (ველებზე და სხვა ადგილებში), როგორც სარეველა — მინდვრებსა და გზის პირებზე.
ლიტერატურა
კატეგორია:კომბოსტოსებრნი
God Put a Smile upon Your Face
God Put a Smile upon Your Face — მეოთხე სინგლი Coldplay-ს 2002 წლის ალბომიდან A Rush of Blood to the Head. რეგიონალური სინგლები იქნა გამოშვებული კანადაში, ევროპაში, ავსტრალიაში, და შედარებით შევსებული გამოცემა ტაივანში. დიდ ბრიტანეთში და ამერიკაში პრომო სინგლები იქნა დარელიზებული.
სინგლის გარეკანზე გაი ბერიმენია გამოსახული. სიმღერას თავდაპირველად Your Guess Is As Good As Mine ერქვა (მისი ერთ-ერთი სტრიქონის მიხედვით). ასევე აღსანიშნავია, რომ მისი ალბომში შეტანა არ იყო დაგეგმილი.
რესურსები ინტერნეტში
კატეგორია:2002 წლის სიმღერები კატეგორია:2003 წლის სინგლები კატეგორია:Coldplay-ს სიმღერები კატეგორია:Parlophone-ის სინგლები
ბევრეთი
ბევრეთი — სოფელი მცხეთის მუნიციპალიტეტში, თრიალეთის ქედის აღმოსავლეთ დაბოლოებაზე, მდინარე დიღმისწყლის სათავეში. ზღვის დონიდან 1080 მეტრზე, მცხეთიდან დაშორებულია 20 კმ-ით.
დემოგრაფია
2014 წლის აღწერის მონაცემებით სოფელში ცხოვრობს 51 ადამიანი.
სქოლიო
კატეგორია:მცხეთის მუნიციპალიტეტის სოფლები
Pleurotomella minuta
Pleurotomella minuta — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
პსვ (საფეხბურთო კლუბი)
პსვ არის იმ ჰოლანდიურ 3 კლუბს შორის, რომელთაც მოგებული აქვთ უეფა-ს ჩემპიონთა თასი (ჩემპიონთა ლიგა). 1988 წელს პსვ გახდა მეორე ჰოლანდიური კლუბი, "აიაქსის" შემდეგ, რომელმაც შეასრულა „ტრებლი“ და მოიგო ჩემპიონთა თასი, ჰოლანდიის ჩემპიონატი და ჰოლანდიის თასი.
სქოლიო
კატეგორია:ნიდერლანდების საფეხბურთო კლუბები კატეგორია:პსვ (საფეხბურთო კლუბი)
ვალმოხადო
ვალმოხადო (Valmojado) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ლა-საგრის კომარკის შემადგენლობაში. ფართობი — 26 კმ². მოსახლეობა — 4371 კაცი (2020 წ.).
სქოლიო
კატეგორია:ტოლედოს მუნიციპალიტეტები
1533
თარიღი უცნობია
*
სერთაბ ერენერი
სერთაბ ერენერი (Sertab Erener; დ. 4 დეკემბერი, 1964) — თურქი პოპ-ვარსკვლავი, თურქეთის ერთ-ერთი ყველაზე წარმატებული მომღერალი. წარადგინა თურქეთი 2003 წლის ევროვიზიის სიმღერის კონკურსზე და პირველი ადგილი დაიკავა. 2005 წელს მიიღო მონაწილეობა ევროვიზიის საიუბილეო კონკურსში „Congratulations“ და მე-9 ადგილი დაიკავა. სერთაბი მღერის თურქულ, ინგლისურ, ესპანურსა და ბერძნულ ენებზე. აგრეთვე აქვს ჩაწერილი სიმღერები რუსლანასთან, ხოსე კარერასთან, რიკი მარტინთან.
რესურსები ინტერნეტში
კატეგორია:თურქი მომღერლები კატეგორია:ევროვიზიის გამარჯვებულები კატეგორია:ევროვიზიის კონკურსანტები კატეგორია:დაბადებული 4 დეკემბერი კატეგორია:დაბადებული 1964
Lasioglossum chloropus
Lasioglossum chloropus — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1894 წელს.
სქოლიო
chloropus
ანიკშჩიაის რაიონი
ანიკშიაის რაიონი (Anykščių rajonas) — რაიონი ლიეტუვის ჩრდილო-აღმოსავლეთ ნაწილში, უტენის მაზრაში.
გეოგრაფია
ესაზღვრება მოლეტის, პანევეჟისის, უტენის, კუპიშკისის, როკიშკისისა და უკმერგეს რაიონები. ანიკშიაის რაიონის თვითმმართველობის ადმინისტრაციული ცენტრია ანიკშჩიაი. ტყეს უკავია ტერიტორიის 30,7 %, ტორფიანია - 25 %, ხოლო სასოფლო-სამეურნეო სავარგულები მოიცავს რაიონის ტერიტორიის 56,8 %-ს. რაიონის ტერიტორიაზე მიედინება მდინარე შვენტოიი თავისი შენაკადებით:ანიკშტა, იარა, ნევეჟისი, იუოსტა, ვაშინტა. ანიკშიაის ეკუთვნის ასევე 70-მდე ტბა. რაიონის უმაღლესი წერტილი ზღვის დონიდან 194 მეტრია. რაიონის ტერიტორიაზეა ასევე ანიკშიაის რეგიონალური პარკი, ორი ჰიდროგრაფიული, ორი იხთიოლოგიური, ბოტანიკური, გეომორფოლოგიური და ლანდშაფტური ნაკრძალები.
ისტორია
რაიონი დაარსდა 1950 წელს ანიკშიაის, კუპიშკისის და უტენის მაზრის ტერიტორიებზე. მისი ფართობი იყო 823 კმ2. 1953 წლამდე რაიონი შედიოდა ვილნიუსის ოლქში. 1959 წელს რაიონს შეუერთდა ქალაქი ტროშკუნაი და გაუქმებული ტროშკუნაის რაიონის ნაწილი. 1962 წელს კი ქალაქი კავარსკასი და გაუქმებული კავარსკასის რაიონის უდიდესი ნაწილი. 1962-1978 წლებში რამდენიმე დასახლებული პუნქტი გადავიდა მეზობელი მოლეტის, პანევეჟისისა და უკმერგეს რაიონების შემადგენლობაში.
მოსახლეობა
2007 წლის მონაცემებით მოსახლეობის რაოდენობა შეადგენს 32 637 კაცს, რომელთა უმრავლესობა ლიეტუველები არიან (95,8 %), ცხოვრობენ ასევე რუსები - 3, 2 % და პოლონელები - 0,2 %.
დასახლებული პუნქტები
მოსახლეობის რაოდენობა (2001):
თვითმმართველობა
რაიონი მოიცავს 10 სამამასახლისოს:
რესურსები ინტერნეტში
კატეგორია:ლიეტუვის რაიონები
სათავნო
სათავნო — ქალის პირადი, მამის სახლიდან მოყოლილი ქონება, პირუტყვი ან ფული, რომელიც ქმრის ოჯახში მის პირად საკუთრებას შეადგენდა. ქართლ-კახეთში სათავნოს „ქრთამს“ ეძახდნენ, რაც ძველ ქართულში სასყიდელს აღნიშნავდა. მზითვისაგან განსხვავებით სათავნო ქალის სრული საკუთრებაა. მზითევზე ქორწილამდე უნდა შთანხმებულიყვნენ სასიძო-საპატარძლოს ოჯახები, სათავნოზე კი არა. სათავნოს მიცემა ქალის მშობლებისა და ძმების ნება იყო. სათავნო მზითევზე გვიანაა გაჩენილი და კლასობრივი საზოგადოების დამახასიათებელი მოვლენაა. განსაკუთრებით გავრცელდა სოციალურად დაწინაურებულ ოჯახებში და შეძლებულ ოჯახებში. სათავნოს მემკვიდრენი შვილები იყვნენ, პირველყოვლისა — ქალიშვილები.
ლიტერატურა
კატეგორია:ქორწინება კატეგორია:ქალები
ეკვადორი 1980 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე მეხუთედ იასპარეზა 1980 წელს, სსრკ-ის დედაქალაქ მოსკოვში. ამ თამაშებზე მათ ვერცერთი მედალი ვერ მოიპოვეს.
სერგეი პროკოფიევი
სერგეი პროკოფიევი (Серге́й Серге́евич Проко́фьев; დ. 15 აპრილი, 1891, სონცოვკის მამულში, ეკატერინოსლავთან, ახლანდელი დნეპროპეტროვსკი, უკრაინა — გ. 5 მარტი, 1953, მოსკოვი) — უკრაინაში დაბადებული ეროვნებით რუსი, XX საუკუნის ერთ-ერთი უდიდესი კომპოზიტორი. გარდა რამდენიმე ცნობილი ნაწარმოებისა, აგრეთვე ცნობილია, როგორც სიმფონიური ზღაპრის პეტია და მგელი ავტორი. მისი მშობლები განათლებული და ინტელიგენტი ადამიანები იყვნენ. ბავშვი თავიდან მუსიკალურ გარემოცვაში იზრდებოდა. დედა კარგად უკრავდა ფორტეპიანოზე და სერგეის პირველი მუსიკალური შთაბეჭდილებებიც მასთან არის დაკავშირებული. გარდა ამისა დედამ შეასწავლა მას ფრანგული, გერმანული და ინგლისური ენები. მამა კი ასწავლიდა არიტმეტიკას, გეოგრაფიას, ისტორიას. პროკოფიევმა ადრე გამოავლინა მუსიკალური ნიჭი. 9 წლის სერგეიმ მოსკოვში, საოპერო თეატრში მოისმინა ოპერები: შარლ გუნოს „ფაუსტი“, ალექსანდრე ბოროდინის „თავადი იგორი“, ნახა პეტრე ჩაიკოვსკის ბალეტი „მძინარე მზეთუნახავი“ და სახლში დაბრუნებისთანავე საკუთარ სიუჟეტზე დაწერა ოპერა „გოლიათი“. ოპერაში მთავარ პარტიებს ახლობლები ასრულებდნენ. მუსიკისდამი ასეთი მისწრაფებისა და სიყვარულის გამო, მშობლებმა გადაწყვიტეს სერგეი რომელიმე ცნობილი მუსიკოსისთვის ეჩვენებინათ. ამ მიზნით 1902 წელს გამოჩენილ კომპოზიტორთან სერგეი ტანეევთან ჩაიყვანეს მოსკოვში. ეს უკანასკნელი აღფრთოვანებული დარჩა ბავშვის იშვიათი მუსიკალური ნიჭით და მშობლებს ურჩია დაეწყოთ სერიოზული მეცადინეობა ჰარმონიასა და მუსიკის ლიტერატურაში. სწორედ ტანეევის რეკომენდაციით,პროკოფიევმა მეცადინეობა დაიწყო ახალგაზრდა მუსიკოსთან რეინგოლდ გლიერთან, რომელიც იმხანად სონცოვკაში ცხოვრობდა. 1904 წელს პროკოფიევი შედის პეტერბურგის კონსერვატორიაში. მან ბრწყინვალედ ჩააბარა მისაღები გამოცდები და კომისიის აღფრთოვანება გამოიწვია. პროკოფიევმა კონსერვატორია 1909 წელს დაამთავრა კომპოზიციის, ხოლო 5 წლის შემდეგ, საფორტეპიანო განხრით. განსაკუთრებული მონაცემებისთვის ოქროს მედალი და ანტონ რუბინშტეიის სახელობის პრემია - საკონცერტო როიალი მიიღო. მომდევნო წლებში პროკოფიევი ხშირად მართავდა კონცერტებს, როგორც პიანისტი. 50-იანი წლების დასაწყისში კომპოზიტორი ბევრს ავადმყოფობდა. უმეტესად ცხოვრობდა აგარაკზე მოსკოვის მახლობლად. მასთან ხშირად ჩადიოდნენ მეგობრები, თაყვანისცემლები. პროკოფიევი გარდაიცვალა მოსკოვში 1953 წლის 5 მარტს, 61 წლის ასაკში, დაკრძალულია ნოვოდევიჩის სასაფლაოზე.
სქოლიო
კატეგორია:რუსი კომპოზიტორები კატეგორია:დაბადებული 15 აპრილი კატეგორია:დაბადებული 1891 კატეგორია:გარდაცვლილი 5 მარტი კატეგორია:გარდაცვლილი 1953
ქოზიფის მონასტერი
300px|მინი ქოზიფის მონასტერი, ტყემლოვანის კომპლექსი, გუგომის კომპლექსი — ეკლესია ქარელის მუნიციპალიტეტის სოფელ ტყემლოვანაში. მდებარეობს სოფლიდან 3 კმ-ზე, მაღალ მთაზე. კომპლექსში შედის: ხუთი ეკლესია და სხვადასხვა დანიშნულების ნაგებობები. ეკლესიები აგებულია სხვადასხვა დროს, მაგრამ ერთმანეთზე მჭიდროდაა მიდგმული და ერთიან კომპლექსს ქმნის. ხუთივე ეკლესია დარბაზულია. განსაკუთრებული ინტენსიური მშენებლობა კომპლექსზე გაშლილა XIII საუკუნეში. ამას ადასტურებს ძირითადი ნაგებობების (ღვთისმშობლის ეკლესია, გალავანი) სტილისტური ანალიზი და წარწერა გალავნის „გარე ბჭის“ თაღზე.
პირველი ეკლესია
პირველი ეკლესია (5,1 X 3 მ) დგას კომპლექსის სამხრეთ-დასავლეთ ნაწილში, ნაგებია უხეშად დამუშავებული ქვით. სტილისტური ნიშნებით თარიღდება VIII-IX საუკუნეებით. შესასვლელი სამხრეთიდანაა. სწორკუთხა აფსიდის კონქი ტრომპებზე არის ამოყვანილი. ერთი სარკმელი საკურთხევლის ღერძზეა გაჭრილი, ხოლო მეორე (თაღოვანი) სამხრეთის კედელში. ინტერიერი შელესილი ყოფილა. ფასადებზე თეთრი კირქვის ლავგარდანი შედგებოდა მარტივი ნალისებრი თაღების მწკრივისგან.
მეორე ეკლესია
მეორე ეკლესია (6,7 X 3,4 მ) დგას კომპლექსის სამხრეთ-აღმოსავლეთ ნაწილში, პირველი ეკლესიის გასწვრივ. სტილისტური ნიშნებით თარიღდება VIII-IX საუკუნეებით. ეკლესია ნაგებია უხეშად დაკუთხული ქვით (ინტერიერის ჩრდილოეთ კედლის ქვედა ნაწილში ჩაშენებულია ერთი მოზრდილი ქვა (2,5 X 1,5 მ). არქიტრავული შესასვლელი დასავლეთითაა. ერთადერთი სარკმელი სწორკუთხა საკურთხევლის ღერძზეა გაჭრილი. ნაგებობა დაბალი და ბნელია, ინტერიერი - დაუნაწევრებელი. საკურთხეველს კონქი და სატრიუმფო თაღი არ აქვს, რის გამოც ნახევარწრიული კამარა მთელ სიგრძეზე ხურავს ნაგებობას. ფასადზე ლავგარდანს ღრმად ნაკვეთი ნალისებრი თაღები გასდევს.
მესამე ეკლესია
300px|მინი|კომპლექსის მთავარი, ღვთისმშობლის ეკლესია მესამე, ღვთისმშობლის ეკლესია ჩრდილოეთ და სამხრეთ მინაშენებით კომპლექსის მთავარ ნაგებობას წარმოადგენს. სტილისტური ნიშნებით თარიღდება XIII საუკუნით. ეკლესია (17,85 X 7,85 მ) ნაგებია ბაზალტის კარგად დამუშავებული კვადრებით და პირგათლილი ნატეხი ქვით. კონსტრუქციული ნაწილები თლილი ქვითაა ამოყვანილი. ნაგებობის პროპორციები მსუბუქი და აზიდულია. შესასვლელი დასავლეთიდანაა. იგი გარედან არქიტრავითაა გადახურული, ხოლო შიგნიდან თაღოვანია. აღმოსავლეთით ნახევარწრიული აფსიდია. საკურთხევლის კედელს ერთსაფეხურიანი ჩამოსაჯდომი გასდევს. აღმოსავლეთი სარკმლის გვერდებზე, 1,5 მეტრის სიმაღლეზე, მცირე ზომის ოთხკუთხა ნიშებია, ხოლო ქვემოთ მიდგმულია ბრტყელი ქვა, რომლის წინა პირი ნახევრადწრიულადაა ამოღარული. საკურთხევლის ცენტრში დგას მასიური, ზემოთ გაფართოებული სატრაპეზო ქვა. საკურთხევლის წინ ეკლესიის თანადროული კანკელი დგას. კანკელის ფილები მოჩუქურთმებულია (ორი ფილა ინახება საქართველოს ეროვნულ მუზეუმში). დასავლეთით ერთი სარკმელია, სამხრეთით ორი. შიდა სივრცე ვიწრო და მაღალია. გრძივი კედლები და კამარა ორსაფეხურიანი პილასტრებით და საბჯენი თაღებით ოთხ ნაწილად იყოფა. ჩრდილოეთ კედელში, ორ პილასტრს შორის, გაჭრილია ფართო (2,22 მ) და მაღალი (კამარის ქუსლამდე) თაღი, რომელიც ჩრდილოეთის მინაშენში გადის (ასეთივე თაღი, სავარაუდოა, სამხრეთითაც იყო).